L'Arxiu Històric de Lleida, dins de la seva política de difusió i foment de l'accés al patrimoni documental, ha programat aquesta exposició, prenent com a base els materials de "La infància del PSUC", que la Fundació Nous Horitzonts va produir en ocasió del retorn dels documents incautats per les tropes franquistes de Salamanca i ara dipositats a l'Arxiu Nacional de Catalunya.
S'enriqueix amb una mostra de documents del PSUC i de les JSUC i els seus afiliats de les terres de Lleida, des de 1936 fins a 1977, procedents de diversos arxius i amb els testimonis actuals recollits pel grup d'investigació de la Universitat de Lleida.
Després de 80 anys de l'inici de la Guerra Civil i de la fundació del PSUC, el retorn dels papers de Salamanca i el muntatge d'aquesta exposició representen uns actes de dignitat per a totes aquelles persones que durant molt anys han tingut segrestada una part de la seva memòria.
Aquest projecte és fruit de la col·laboració entre l' Arxiu Històric de Lleida, la Fundació Nous Horitzons i la Universitat de Lleida.
El 2013, la Fundació Nous Horitzons, va produir l'exposició "La infància del PSUC", en ocasió del retorn dels documents incautats per les tropes franquistes procedents de l'Arxiu General de la Guerra Civil Espanyola de Salamanca i dipositats a l'Arxiu Nacional de Catalunya.
Aquesta exposició itinerant ha recorregut Catalunya presentant en cada lloc una informació sobre el context i una mostra de documentació procedent de la localitat en qüestió.
La Universitat de Lleida té un equip d'investigació vinculat al projecte finançat per la Unió Europea CRIC ( Cultural Narratives of Crisis and Renewal ) que fomenta l'intercanvi entre universitats llatinoamericanes (Argentina, Perú, Xile) i europees (Newcastle, Groningen, Lleida i València).
Una de les seves línies de treball són els processos creatius vinculats a la memòria pública.
L'objectiu general de l'exposició, comissariada per Marià Hispano, arxiver del fons del PSUC dipositat a l'Arxiu Nacional de Catalunya, és oferir durant dos mesos, un espai inspirador per confrontar-se al tema de la transmissió dels valors democràtics a través de la pervivència del llegat d'un partit polític entre 1936 i l'actualitat.
a) Donar a conèixer els orígens de la formació del Partit Socialista Unificat de Catalunya (PSUC) i de les Joventuts Socialistes Unificades de Catalunya (JSUC) i els primers anys de la seva existència en el marc de la Guerra Civil mitjançant els plafons de l'exposició "La infància del PSUC", produïda per la Fundació Nous Horitzons.
Tres plafons nous il·lustraran el context lleidatà fins el moment en què es va produir la incautació d'aquella documentació i una selecció de documentació de l'Arxiu Històric de Lleida ens mostrarà la repressió del període de postguerra.
b) "Retornar" als hereus còpies de tots aquells documents que l'any 1938 l'exèrcit franquista va incautar al PSUC de les comarques de Lleida, i que avui es troba dipositada a l'Arxiu Nacional de Catalunya.
c) Evocar els papers del PSUC en la memòria pública local a través d'una selecció de testimoniatges pertanyents a persones de diverses generacions i trajectòries vitals acostades al partit.
Exposició: del 12 de maig al 20 de juny de 2016
En el marc de l'exposició es duran a terme tres conferències i una taula rodona:
Inauguració de l'exposició: dijous 12 de maig
Hora i lloc: 18.30h, Arxiu Històric de Lleida (AHL), carrer Governador Montcada, s/n
Conferència dijous 12 de maig: "La cultura política del PSUC, 1950 - 1975", a càrrec del Sr.
Jordi Borja (Universitat Oberta de Catalunya)
Hora i lloc: 19.30h, Sala d'Actes de l'AHL, c.
Conferència dimecres 18 de maig: "L'ADN del PSUC", a càrrec del Dr.
Hor ai lloc: 19.30h, Aula Magna de l'IEI (plaça de la Catedral)
Conferència dijous 26 de maig: "Estimat PSUC... de Lleida", a càrrec de la Dra.
Taula Rodona dijous 2 de juny: "La veu dels protagonistes: el passat proper del PSUC"